Maskavas latviešu teātris "Skatuve"

Maskavas latviešu Valsts teātris "Skatuve"sākotnēji, no 1919. līdz 1932. gadam, bija teātra studija, no 1932. līdz 1937. gadam — valsts teātris.

Likvidēts 1938. gadā pēc tam, kad padomju režīms, NKVD "nacionālo operāciju" ietvaros īstenojot "Latviešu operāciju", visus teātra darbiniekus — gan radošo personālu, gan tehniskos darbiniekus, ieskaitot garderobistes — apcietināja un nošāva Butovas masu kapos.

Starp aktieriem pazīstamākā ir Eiropas slavu ieguvusī Marija Leiko, kas, tiesa, ansamblim pievienojās tikai tā pēdējā sezonā. Teātra ēka atradās Maskavā Strastnoj bulvārī (Страстной бульвар) 8, kur kopš 1924.gada mitinājās latviešu kultūras un izglītības biedrība "Prometejs". 

2002.gadā Maskavas latviešu kultūras biedrības mēģināja uzstādīt piemiņas plāksni pie bijušās teātra ēkas, bet tās centieni nevainagojās ar panākumiem, jo Krievijas galvaspilsētas varasiestādes to izdarīt nebija ļāvušas. 2019. gadā pēc Latvijas vēstniecības Krievijā centieniem izdevās panākt Maskavas domes atbalstu teātra piemiņas iemūžināšanai. 2020. gada 6. martā Latvijas Republikas ārkārtējais un pilnvarotais vēstnieks Krievijas Federācijā Māris Riekstiņš kopā ar Maskavas domes pārstāvjiem svinīgā ceremonijā atklāja piemiņas plāksni latviešu Valsts teātrim "Skatuve" pie ēkas Strastnoj bulvārī 8.

Piemiņas plāksni projektēja mākslinieks Jānis Strupulis.

Teātra darbinieku saraksts  
 Roberts Bancāns (nošauts 1938. gada 02. 03.) - latviešu teātra direktors;
 Rudolfs Bancāns (nošauts 1938. gada 02. 03.) - aktieris;

Atsauces 

PSRS politiskās represijas
Latviešu teātri ārpus Latvijas